
แบบฟอร์ม 1-1
                                               แผนที่ยุทธศาสตร์ของหน่วยงานในสังกัดกรมสุขภาพจิต  ประจำปีงบประมาณ 2560

การวิเคราะห์องค์กร (SWOT)
	(1) Strengths (จุดแข็ง)
S29M3 ศูนย์สุขภาพจิตมีที่ตั้งอยู่ในพื้นที่ที่รับผิดชอบทำให้เกิดความคล่องตัวในการพัฒนาและประสานเครือข่ายสุขภาพจิตระดับพื้นที่
S25M3 ศูนย์สุขภาพจิตมีสื่อเทคโนโลยีสุขภาพจิตที่หลากหลายทั้งที่ได้รับการสนับสนุนและผลิตพัฒนาขึ้นเอง
S31M4 กลุ่มศูนย์สุขภาพจิตมีวิสัยทัศน์ พันธกิจ ค่านิยม ประเด็นยุทธศาสตร์ เป้าประสงค์ ตัวชี้วัดและค่าเป้าหมายร่วมกัน ส่งผลให้การดำเนินงานของศูนย์สุขภาพจิตเป็นไปในทิศทางเดียวกัน
S1M1 กลุ่มศูนย์สุขภาพจิตมีผู้บริหารกลุ่มศูนย์สุขภาพจิตเป็นผู้นำและมีคณะกรรมการดำเนินงานร่วมกัน มีการทำงานเป็นทีม ช่วยเหลือซึ่งกันและกัน เพื่อให้เกิดพลังและความเข้มแข็งของกลุ่มศูนย์สุขภาพจิต

	(2) Weaknesses (จุดอ่อน)
W15M3 ศูนย์สุขภาพจิตแต่ละศูนย์มีผลงานวิจัยที่ตีพิมพ์เผยแพร่น้อย       ยังไม่ได้เข้าระบบหรือผ่าน วช. ส่วนใหญ่จะเป็นงานวิจัยร่วมกันของกลุ่มศูนย์สุขภาพจิตและมักถูกจัดเกรดงานวิจัยระดับ C

W20M4 บุคลากรกลุ่มศูนย์สุขภาพจิตส่วนใหญ่ยังไม่มีความรู้ความเข้าใจระบบบริหารคุณภาพ PMQA ซึ่งเกี่ยวข้องกับบุคลากรทุกคน การขับเคลื่อนระบบบริหารคุณภาพจึงต้องอาศัยการมีส่วนร่วมจากทุกคนในกลุ่มศูนย์สุขภาพจิต
W3M1 บุคลากรศูนย์สุขภาพจิตมีการโยกย้าย เปลี่ยนงานหรือลาออก เนื่องจากการเติบโตก้าวหน้าทางวิชาชีพไม่ชัดเจน สวัสดิการไม่ได้ตามที่คาดหวังและมีปัญหาการบริหารจัดการภายในของแต่ละศูนย์สุขภาพจิต



	(3) Opportunities (โอกาส)
O29T ความทันสมัยของเทคโนโลยีสารสนเทศในปัจจุบัน เอื้อต่อการส่งผ่านองค์ความรู้เทคโนโลยี นวัตกรรม งานวิจัยของศูนย์สุขภาพจิตสู่เครือข่ายและประชาชนได้อย่างรวดเร็วและเป็นปัจจุบัน
O16E ภาวะเศรษฐกิจปัจจุบันของประเทศยังไม่เติบโตตามเป้าหมาย ประชาชนมีภาวะยากจน มีปัญหาหนี้สินจำนวนมาก ส่งผลให้ประชาชนมีความเครียดสูง มีปัญหาการ       ฆ่าตัวตายสูงขึ้นในภาพรวมของประเทศและในบางพื้นที่ ทำให้ผู้ที่เกี่ยวข้องกับปัญหาดังกล่าว มีความตระหนักมากขึ้น เป็นโอกาสให้ศูนย์สุขภาพจิตเข้าไปเฝ้าระวังและป้องกันปัญหาสุขภาพจิตแก่ประชาชนกลุ่มเสี่ยงได้ง่ายขึ้น
O30T ความก้าวหน้าด้านเทคโนโลยีสารสนเทศช่วยให้ศูนย์สุขภาพจิตสามารถสื่อสารประเด็นสำคัญด้านสุขภาพจิต ซึ่งกำลังได้รับความสนใจแก่เครือข่ายและประชาชนได้ง่าย
O2P นโยบายกรมสุขภาพจิตเน้นการพัฒนากลไกเพื่อเสริมสร้างศักยภาพประชาชนให้มีสุขภาพจิตดี ผ่านเครือข่ายระบบสุขภาพระดับอำเภอ เป็นโอกาสให้ศูนย์สุขภาพจิตได้บูรณาการงานสุขภาพจิตสู่ระบบสุขภาพระดับอำเภอให้เข้ากับความต้องการและบริบทของพื้นที่
O3P นโยบายกรมสุขภาพจิตเน้นให้การพัฒนาระบบส่งเสริมสุขภาพจิตและป้องกันปัญหาสุขภาพจิตทุกกลุ่มวัยและผู้พิการ ซึ่งสนับสนุนให้ศูนย์สุขภาพจิตสามารถขับเคลื่อนงานตามกลุ่มวัยในพื้นที่ได้อย่างมีประสิทธิภาพ

	(4) Threats (อุปสรรค)
T9E ปัจจัยทางด้านเศรษฐกิจของครอบครัวและสถานะทางสังคม  ส่งผลให้การแก้ไขปัญหาดังกล่าวไม่อาจทำได้เพียงมิติสุขภาพจิตเพียงมิติเดียว  ต้องอาศัยความร่วมมือจากภาคส่วนต่างๆ ที่เกี่ยวข้อง
T11E ปัญหาเศรษฐกิจที่รุมเร้าประชาชนไทย ในขณะที่การดำเนินงานสุขภาพจิตเชิงรุก    ยังไม่สามารถเข้าถึงประชาชนได้อย่างทันท่วงที ส่งผลให้ประชาชนมีความเครียด ซึมเศร้าและฆ่าตัวตายสูงขึ้น 
T1P การจัดลำดับความสำคัญของการพัฒนาข้าราชการให้สอดคล้องกับความต้องการและความจำเป็นในการปฏิบัติงานของกรมฯ ตามลำดับก่อน-หลัง ยังไม่ชัดเจน ส่งผลให้เกิดปัญหาต่อการบริหารทรัพยากรบุคคลของศูนย์สุขภาพจิต
T10E แหล่งงบประมาณ (เช่น สำนักงบประมาณ สสส. สปสช.ฯลฯ) มีความต้องการระบบข้อมูลสารสนเทศการบริการสุขภาพจิตประชาชน(MIS) ที่ถูกต้อง น่าเชื่อถือและเป็นปัจจุบัน แต่ศูนย์สุขภาพจิตยังไม่สามารถตอบสนองความต้องการดังกล่าวได้ ศูนย์สุขภาพจิตจึงได้รับงบประมาณสนับสนุนจากแหล่งงบประมาณดังกล่าวไม่มากนัก

T28T สื่อต่างๆ กระตุ้น/ยั่วยุสังคมและเยาวชนในทางที่ไม่เหมาะสม ทำให้เกิดปัญหาสังคม(ความรุนแรง วัตถุนิยม ปัญหาอาชญากรรม ฯลฯ) และส่งผลกระทบต่อสุขภาพจิตของประชาชนมากขึ้น

